**Žiacka školská rada**

 Zmysle platnej legislatívy pracuje na našej škole Žiacka školská rada, ktorá plní formu študentskej samosprávy a jej hlavným zámerom je podieľať sa na výchove žiakov našej školy, ktorí budú aktívne pracovať v škole i mimo nej v oblasti mládežníckeho a verejného života .

Prostredníctvom žiackej školskej rady majú žiaci možnosť demokraticky ovplyvňovať dianie v škole, participovať na ňom, vyslovovať svoje nároky a požiadavky. Žiaci prostredníctvom ŽŠR trénujú svoje komunikačné zručnosti, osvojujú si štýl asertívneho správania, posilňujú svoje rozhodovacie kompetencie , získavajú vedomie o svojich právach, preberajú na seba zodpovednosť. Našim cieľom je podporovať a organizovať činnosť študentskej samosprávy počas celého školského roka a tak informovať školskú i mimoškolskú verejnosť o potrebách a problémových oblastiach našich žiakov.

**Úlohy Žiackej školskej rady**

1.podporovať komunikáciu a spoluprácu žiakov a vedenia školy

2.rozvíjať u žiakov organizačné a komunikačné schopnosti

3.komunikovať s Radou školy

4.umožniť, aby žiaci predkladali svoje návrhy na zmeny vo vyučovacom procese a

v rozvrhu hodín

5.spolupracovať pri vypracovávaní vnútorného poriadku školy

6.organizovať záujmovú a mimoškolskú činnosť,pri organizácii podujatí pamätať

na celospoločenské problémy ako sú imigrácia, xenofóbia, prejavy nacionalizmu a

extrémizmu

7.organizovať študentské súťaže, ktoré by zaujali študentov a eliminovali protispoločenské a

mládeži škodlivé patologické javy, závislosti, alkohol, nenávisť na internete a pod

8.predkladať návrhy do plánu práce školy

9. zlepšiť disciplínu v škole, byť nápomocný pri riešení problémov šikanovania,

vulgárneho a arogantného správania sa žiakov

10.organizovať dobrovoľnícke aktivity

11.riešiť v rámci možností sociálne problémy žiakov

13.realizovať verejnoprospešné projekty

**Našim cieľom je :**

zlepšiť komunikáciu medzi triedami

zapájať sa do celosvetovo uznávaných akcií vlastnými aktivitami

plniť úlohy plánu práce žiackej školskej rady

spolupodieľať sa na organizovaní školských akcií

podporovať výmenné akcie a aktivity medzi strednými školami v regióne

šíriť dobré meno a status našej školy

vytvoriť priestor na prezentáciu študijných výsledkov našich žiakov

prispievať článkami a informáciami do školského časopisu

**Plán zasadnutí žiackej školskej rady pre školský rok 2017/2018**

**1.zasadnutie – september**

1.Prerokovanie Štatútu ŽŠR

2.plán práce na nový školský rok

3.zloženie ŽŠR a náplň práce jej členov

4.príprava schránky dôvery, návrhy členov

**2.zasadnutie - október**

1.schválenie a prípadné doplnenie plánu práce ŽŠR

2.príprava imatrikulácii žiakov 1.ročníka

3.spolupráca s Radou mládeže ŽSK, organizovanie podujatí k problémom rasizmu,

antisemitizmu a holocaustu, návšteva pamätných miest venovaných obetiam holocaustu

v našom meste, prípadne návšteva Múzea holocaustu v Seredi, či Oswienčime

4.príprava DOD

**3.zasadnutie - november**

1.využívanie nástenky a internetu ŽŠR ako prostriedku šírenia základných informácií o

 činnosti a projektoch ŽŠR pre študentov

2.pripomienky z triednických hodín

3.Deň študentstva, Imatrikulácie

4.Olympiáda ŽŠR

**4.zasadnutie – december**

1.pomoc pri organizácii školských súťaží SOČ, olympiáda ľudských práv

2.v spolupráci s TU uskutočniť anketu na tému Sociálne vzťahy v triedach,

šikanovanie, nenávisť na internete

3.príprava súťaže Naj Agro chlapec, Naj Agro dievča

4.Vianočná pošta a Vianočná akadémia

**5.zasadnutie - január**

1.projekty RMŽK ,Komprax, Mladý líder a iné

2.vzdelávanie funkcionárov ŽŠR

3.príprava semifinále súťaže Naj Agro...

4.organizácia výchovno-vzdelávacieho podujatia pre žiakov školy na záver 1.poloroku

koncerty, besedy o extrémizme a xenofóbii,

**6.zasadnutie – február**

1.pravidelné dopĺňanie nástenných novín a príprava 2.kola DOD

2.príprava školského kola SOČ a krajského kola olympiády ľudských práv

3.podujatia ku Dňu sv. Valentína

4.webové hlasovanie v súťaži Naj Agro, príprava na záverečné finále

 **7.zasadnutie – marec**

1.Deň narcisov, pomoc pri organizovaní verejnej zbierky

2.práca s členmi ŽŠR, vzdelávanie predsedov tried,príprava mládežníckych lídrov

3.marec-mesiac knihy podujatia organizovať v spolupráci s krajskou knižnicou v Žiline a

Regionálnym kultúrnym strediskom

**8.zasadnutie - apríl**

1.participácia mládeže na spoločenskom a politickom živote v našom meste

 spolupráca s Centrom pre ľudské práva v SR a Európskym inštitútom pre ľudské práva v Žiline

/stretnutia s europoslancami/

2.informácie o podujatiach IUVENTY

3.Celoštátne súťaže SOČ, olympiády, a iné

**9.zasadnutie – máj**

1.príprava podujatí v spolupráci s RMŽK, beseda s účasníkmi SNP, alebo návšteva múzea

 v Banskej Bystrici, pamätníka na Strečne,

2.aktivity mladých pri príležitosti Dňa Zeme

3.rozlúčka so žiakmi 4.ročníkov, odmeny funkcionárov za prácu v ŽŠR

4.Dobrovoľníctvo a aktivity s ním spojené, dobrovoľnícke zbierky a podujatia

**10.zasadnutie - jún**

1.spolupráca so Krajským študentským parlamentom v Žiline

2.pomoc pri príprave podujatia Jarná krása

3.hodnotenie činnosti ŽŠR v uplynulom školskom roku

Plán činnosti je možné doplniť o nové aktivity, ktoré budú aktuálne v priebehu školského roka .

V Žiline 20.9.2017 **Vypracovala Mgr. Dana Višňovská**

 koordinátorka ŽŠR